ΓΡΑΠΤΗ ΕΡΩΤΗΣΗ E-2573/00

υποβολή: Armando Cossutta (GUE/NGL) προς το Συμβούλιο

(1 Σεπτεμβρίου 2000)

Θέμα: Σερβικά μοναστήρια στο Κοσσυφοπέδιο

Στον τομέα του Κοσσυφοπεδίου που εποπτεύουν οι ιταλικές στρατιωτικές δυνάμεις,φίστανται 22 ορθόδοξες εκκλησίες και μοναστήρια όπου μέχρις τη στιγμή που εξεδιώχθησαν, οι σερβικές κοινότητες είχαν συγκεντρώσει όλα τα έγγραφα κτηματολογίου που πιστοποιούσαν την κατοχή οικειών, κτημάτων, δασών και επιχειρήσεων.

1. Γνωρίζει το Συμβούλιο ότι οι αλβανοί κατέστρεψαν εκκλησίες και μοναστήρια με δυναμίτη με σκοπό να καταστραφούν τα έγγραφα κτηματολογίου δια των οποίων πιστοποιούνται οι ιδιοκτησίες των σέρβων;

2. Δεν θεωρεί ότι πρέπει να προστατεύονται τα αγαθά και οι δραστηριότητες των σέρβων κατοίκων του Κοσσυφοπεδίου και ναφίστανται εγγυήσεις ως προς τον δίκαιο χαρακτήρα του νομικού και διοικητικού βίου της περιοχής;

3. Ποια μέτρα προτίθεται να λάβει ιδιαίτερα ώστε να αποτραπεί η καταστροφή της ιστορικής και καλλιτεχνικής κληρονομιάς του Κοσσυφοπεδίου για λόγους ληστείας;

Απάντηση

(10 Νοεμβρίου 2000)

Το Συμβούλιο λυπάται για την εξακολούθηση των βιαιοπραγιών εναντίον εθνικών ομάδων στο Κοσσυφοπέδιο, θύματα των οποίων είναι οι μη αλβανικές μειονότητες. Σύμφωνα με τις πληροφορίες που διαθέτει, η καταστροφή των ορθοδόξων εκκλησιών και μοναστηριών δεν εξηγείται κυρίως από την ύπαρξη σε αυτά εγγράφων, μολονότι η σερβική κοινότητα φαίνεται ότι έχει χρησιμοποιήσει ορισμένους χώρους για να προστατεύσει σημαντικά έγγραφα. Μπορούμε να αναφέρουμε σχετικά το πατριαρχείο του Pec. Ωστόσο, σε αυτή την περίπτωση, έφθασαν στο Συμβούλιο πληροφορίες σύμφωνα με τις οποίες τα περισσότερα έγγραφα που είχαν προστατευθεί εκεί μεταφέρθηκαν στο μεταξύ στην τοπική διοίκηση του Pec, την οποία διαχειρίζεται η αλβανική πλειοψηφία, αφού αντιγράφηκαν σε μικροφίλμ με τη βοήθεια του Βελιγραδίου. Φαίνεται ότι αυτά τα αντίγραφα παρέμειναν στα χέρια του Πατριαρχείου.

Ο αξιότιμος κύριος βουλευτής έχει ασφαλώς επίγνωση του γεγονότος ότι η Ένωση δεν φέρει την ευθύνη για την τήρηση της δημόσιας τάξης και της ασφάλειας στο Κοσσυφοπέδιο. Το καθήκον αυτό βαρύνει την Αστυνομική Δύναμη της UNMIK (Αποστολής των Ηνωμένων Εθνών στο Κοσσυφοπέδιο) καθώς και την KFOR (Διεθνή Δύναμη Ασφάλειας) με βάση την εντολή που έδωσε το Συμβούλιο Ασφαλείας με το Ψήφισμα 1244. Ωστόσο, το Συμβούλιο χαιρετίζει τις προσπάθειες που καταβάλλει η KFOR για να εξασφαλίσει 24ωρη προστασία των σημαντικότερων θρησκευτικών χώρων, να προστατεύσει τους δευτερεύοντες χώρους με περιπολίες και να δημιουργήσει σημεία ελέγχου σε όλη την επαρχία προκειμένου να ελέγχει την πρόσβαση στις περιοχές που κατοικούνται από Σέρβους.

Η Επιτροπή είχε ήδη την ευκαιρία να επιστήσει την προσοχή του Ευρωπαϊκού Κοινοβουλίου κατά το παρελθόν στο γεγονός ότι δεν έχει μεν τις αναγκαίες αρμοδιότητες για να λάβει προστατευτικά μέτρα έναντι της πολιτικής και θρησκευτικής κληρονομιάς στο Κοσσυφοπέδιο, αλλά ότι φυσικά είναι πρόθυμη να συνεργασθεί με άλλους οργανισμούς (Απάντηση στη γραπτή ερώτηση Ε-1587/99). Τα σχέδια της Επιτροπής περιλαμβάνουν συγκεκριμένα την πραγματοποίηση μελέτης από κοινού με το Συμβούλιο της Ευρώπης προκειμένου να προσδιορισθούν οι ανάγκες όσον αφορά τη διαφύλαξη της πολιτιστικής κληρονομιάς στο Κοσσυφοπέδιο, καθώς και τη σύσταση, από κοινού με το Συμβούλιο της Ευρώπης, μιας ομάδας εμπειρογνωμόνωνψηλού επιπέδου προκειμένου να γίνουν προτάσεις για την επίλυση των προβλημάτων που προκύπτουν από τις ζημίες πουπέστη η πολιτιστική κληρονομιά στο Κοσσυφοπέδιο και κάποτε μάλιστα και από την καταστροφή της. Η μελέτη, τα αποτελέσματα της οποίας θα πρέπει να είναι διαθέσιμα προς το τέλος του έτους, θα μας επιτρέψει να έχουμε συνολική εικόνα του προβληματισμού.